Vroue moet eie vanne behou as hulle trou | Netwerk24
Vroue moet eie vanne behou as hulle trou
Deur Ansie Keun, Stellenbosch 23 Oktober 2020 18:09
Oor Annemarie van der Walt se rubriek oor doodsberigte (22.10): Hoekom kan vroue nie besluit of hulle, wanneer hulle trou, hul van wil behou en daarmee saamleef nie?
Hoekom word mans nie wanneer hulle trou, aangesê om die vrou se van aan te neem nie?
Die ergste is die vroue wat wel hul vanne wil behou en dan die man se van daarby aanlas. Hoeveel spasie op 'n dokument het 'n, sê maar, Sophia Jansen van Rensburg Van Vuuren op 'n dokument wat sy moet onderteken, nodig?
Om nie eens te praat van doodsberigte nie, want dan kom 'n "Voorheen Van der Merwe" ook by. Of 'n bynaam.